కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
రాత్రికి రాత్రే కోటీశ్వరుడై.. అందరికీ షాకిచ్చిన 24 ఏళ్ల కుర్రాడు.. ట్రంప్‌ను కూడా దాటేశాడు!
పట్టుమని 24 ఏళ్లు కూడా లేవు. అయితేనేం అమెరికా ప్రెసిడెంట్ డొనాల్డ్ ట్రంప్‌ను వెనక్కు నెట్టేశాడు. రాత్రికిరాత్రే బిలియనీర్ల జాబితాలోకి చేరిపోయాడు. ఇదంతా ఎలా జరిగిందని షాక్ అవుతున్నారా? అయితే ఈ వార్త చదవాల్సిందే.
Samayam Telugu | Updated:
Oct 29, 2019, 05:35PM IST
రాత్రికి రాత్రే కోటీశ్వరుడై.. అందరికీ షాకిచ్చిన 24 ఏళ్ల కుర్రాడు.. ట్రంప్‌ను కూ...
హైలైట్స్
బిలియనీర్ జాబితాలోకి 24 ఏళ్ల అబ్బాయి
రాత్రికిరాత్రే కోటీశ్వరుడయ్యాడు
3.8 బిలియన్ డాలర్లను గిఫ్ట్‌గా ఇచ్చిన తల్లిదండ్రులు
దీంతో ట్రంప్‌నే వెనక్కు నెట్టేశాడు
డబ్బు సంపాదించాలని అందరికీ ఉంటుంది. అయితే అది ప్రతి ఒక్కరికీ సాధ్యం కాకపోవచ్చు. అదే మీరు రాత్రికిరాత్రే బిలియనీర్ అయిపోతే? ఒకసారి ఆలోచించండి ఎలా ఉంటుందో. మీరు కోటీశ్వరులు అయ్యారని తెలియగానే ముందు షాక్ అవుతారు. కోలుకోడానికి కొంత టైమ్ పట్టొచ్చు.
ఇలాంటి ఘటనే ఒకటి చోటుచేసుకుంది. 24 ఏళ్ల అబ్బాయి రాత్రికి రాత్రే బిలియనీర్ అయిపోయాడు. అతని పేరు ఎరిక్ టీసే. చైనాకు చెందిన ధనవంతుల కుటుంబానికి చెందిన కుర్రాడు ఇతను. ఇతని తల్లిదండ్రులు సినో బయోఫార్మాస్యూటికల్ కంపెనీలో ఎగ్జిక్యూటివ్ డైరెక్టర్లుగా ఉన్నారు.
Also Read: పోస్టాఫీస్ స్కీమ్ అదిరింది.. నెలకు రూ.5,000తో చేతికి ఏకంగా రూ.3.6 లక్షలు..!
ఎరిక్ తల్లిదండ్రులు అతనికి ఇటీవల 3.8 బిలియన్ డాలర్లను గిఫ్ట్‌గా ఇచ్చారు. సినో బయోఫార్మాస్యూటికల్ ఫౌండర్ అయితన ఎరిక్ తండ్రి, అతని తల్లి కంపెనీ వాటాలో ఐదో వంతును అతనికి ట్రాన్స్‌ఫర్ చేశారు. దీంతో ఎరిక్ రాత్రికి రాత్రే ప్రపంచంలోని అత్యంత ధనవంతుల జాబితాలోకి ఎంట్రీ ఇచ్చాడు.
My graduation https://t.co/WaOCFYxneb
Also Read: ఎస్‌బీఐ కస్టమర్లకు షాక్.. నవంబర్ 1 నుంచి ఆ నిర్ణయం అమలులోకి!
సినో బయోఫార్మాస్యూటికల్ అక్టోబర్ 22న ఒక స్టేట్‌మెంట్ ఇచ్చింది. దీని ప్రకారం కంపెనీలో ఎగ్జిక్యూటివ్ డైరెక్టర్లుగా ఉన్న టీసే పింగ్, చెంగ్ చ్యూంగ్ లింగ్ (ఎరిక్ తల్లిదండ్రులు) వారి కుమారుడైన ఎరిస్ టీసేకు 450,000,000 షేర్లను, 2,250,000,000 స్టాక్స్‌ను బదిలీ చేశారు.
Also Read: శుభవార్త.. దిగొచ్చిన బంగారం ధర.. వెండి మాత్రం..
అయితే ఇక్కడ ఓ ట్విస్ట్ ఉంది. రాత్రికి రాత్రే బిలియనీర్ అయిన ఎరిక్ టీసే మాత్రం బిలియనీర్ జాబితాలో తన పేరు చూసుకోవడానికి ఇష్టపడలేదు. తన పేరు బిలియనీర్ల జాబితాలో చేర్చొద్దని, అవసరమైతే టీసే పింగ్ ఫ్యామిలీ పేరును కుబేరుల జాబితాలో చేర్చాలని కోరారు. ఇప్పుడు ఎరిక్ సంపద అమెరికా అధ్యక్షుడు డొనాల్డ్ ట్రంప్ (3.1 బిలియన్ డాలర్లు) కన్నా ఎక్కువగా ఉండటం గమనార్హం.